
carlo coram omnibus thesauro traduntur. Caveant autem
judices, ut correctos et per ordinem dispositos rotulos thesau-
rario liberent; non enim fas erit ipsis etiam judicibus, facta
traditione, iota unum mutare etiam in quod omnes judices
consenserint.

ZX In hoc mirabile est, quod cum scriptorum suorum au-
ctores sint, et non nisi de ipsorum industria vel labore
proveniant, etiam in unum aliquid consentientes scriptum
proprium mutare non possunt.

M. Cum indulta sint correctionis tempora, et legem noverint
constitutam, sibi imputent ; -oblatorum enim summa vel ab
ipsis debitoribus, si in hanc condemnati sunt, vel ab ipsis
judicibus requiretur. Ut si in rotulo suo condemnatum aliquem
in solutione xx. descripserint, et, tradita jam cautione the-
saurario, recordati fuerint quod non teneatur ille nisi in x. ;
ipsi judices de residuo satisfacient; quia scriptum suum cum
deliberatione factum et correctum post traditionem revocare
non possunt. Susceptorum vero rotulorum debit a thesaurarius
in magno annali rotulo diligenter et distincte per singulos
comitatus annotari facit, simul cum causis, praenotatis, ut
jam dictum est, nominibus judicum; ut per hoc exactorum fiat
discretio. Ex hiis igitur summonitiones fiant sic; ' de placitis
illorum N. de illo hoc et de illo illud ; * secundum quod
praesidentes prius debit a taxaverint. Habes ex praedictis, ut
credimus, quantum necesse est, ex quibus et qualiter et ad
- quid summonitiones fiant: nunc ad agenda vicecomitis trans-
eamus. Decet autem te dicendis sollicitam adhibere diligen-
tiam, quia in hiis excellentior scaccarii scientia consistit, sicut
dictum est ab initio. , . .

X. De excidentibus et occupatis, quae usitatius dicimus de
purpresturis et escaetis.

Post haec autem, facto intervallo quasi sex linearum,
sequitur compotus de excidentibus et occupatis, quae nos
usitatius dicimus ' de purpresturis et escaetis.' In medio
quidem lineae fit praenotatio litteris capitalibus, ' de purpre-
sturis et escaetis; * in capite vero inferioris sic scribitur; ' idem
vicecomes reddit compotum de firma purpresturarum et
escaetarum, scilicet de x. 1. de hoc et de xx. 1. de illo/ et ita
deinceps, sicut ex rotulo perlustrantium judicum ante con^-
ceptum est in annali, ' summa c. 1.' Dehinc in fine ejusdem
lineae ubi summa est, scribitur, ' in thesauro xx. L in tot